## П Р О Е К Т НА Д О Г О В О Р

№ …………./................................. г.

**за възлагане на обществена поръчка**

Днес, .............. 2018 год. в гр. Сливен на основание чл. 194, ал. 1 от ЗОП между:

**"Топлофикация - Сливен" ЕАД**, регистрирано в Търговския регистър към Агенцията по вписванията под ЕИК 119004654, седалище и адрес на управление гр. Сливен, бул. ”Стефан Караджа” 23, представлявано от инж. Кънчо Танев – Изпълнителен Директор, наричано по-нататък в договора **ВЪЗЛОЖИТЕЛ**, от една страна

 и

........................................................................................................ регистрирано в Търговския регистър към Агенцията по вписванията под ЕИК ..............................., ИД. № ДДС ................................................ със седалище и адрес на управление …................................................................................................................................, представлявано от ............................................................................................................ в качеството му на ................................................................................................., определен за изпълнител след проведена обществена поръчка чрез публикуване на обява, наричано по – долу за краткост **“ИЗПЪЛНИТЕЛ”,** от друга страна, се сключи настоящият договор за възлагане на обществена поръчка, наричан по – долу за краткост “Договор” с предмет: **«Доставка на електроматериали за нуждите на "Топлофикация – Сливен" ЕАД»**,

Страните се споразумяха за следното:

## І. ПРЕДМЕТ НА ДОГОВОРА

 **1.1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да достави периодични доставки по заявки на електроматериали, съгласно приложена Техническа спецификация, наричани за краткост в договора “Стока”, съгласно приложената оферта при участието си в обществената поръчка.

 **1.2. ВЪЗЛОЖИТЕЛЯТ** си запазва правото да заявява и получава и други артикули от вид, качество и преференциални цени.

**ІІ. ЦЕНА И НАЧИН НА ПЛАЩАНЕ**

 **2.1. ВЪЗЛОЖИТЕЛЯТ** заплаща доставените по конкретната заявка стоки по единични цени, договорени между страните при подписване на настоящия договор и посочени в офертата с вх. № ……/………. към него. Цените не включват ДДС.

 **2.2.** Заплащането на стоката, предмет на настоящия договор се извършва въз основа на предоставена фактура от страна на изпълнителя и приемно предавателен протокол /удостоверяващ наличието на всички заявени артикули/.

 **2.3.** Дължимата от **ВЪЗЛОЖИТЕЛЯ** сума се заплаща по банков път в срок до 90 (деветдесет) дни считано от датата на получаването на фактурата.

 **2.4.** Плащането се извършва в български левове, с платежно нареждане по следната банкова сметка, посочена от **ИЗПЪЛНИТЕЛЯ:**

 **BIC: …………………………….**

 **IBAN: …………………………..**

 **БАНКА: …………………………**

 **2.5. ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по т. 2.4. в срок от 7 (седем) дни считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**IIІ. СРОК И МЯСТО НА ИЗПЪЛНЕНИЕ НА ДОГОВОРА**

**3.1.** Договорът влиза в сила от датата на подписването му и има действие до 12 (дванадесет месеца) и/или до достигане на прогнозната стойност на поръчката – 60 000лв. без ДДС.

**3.2. ИЗПЪЛНИТЕЛЯТ** се задължава да достави заявените стоки по този договор в срок до ……… (…………………………………) работни дни след получаване на писмена заявка от **ВЪЗЛОЖИТЕЛЯ.**

 **3.3.** Мястото на доставката по смисъла на Договора е централен склад на **ВЪЗЛОЖИТЕЛЯ**.

**ІV. ПРАВА И ЗАДЪЛЖЕНИЯ НА СТРАНИТЕ**

 **4.1. ВЪЗЛОЖИТЕЛЯТ** има право:

**4.1.1.** Да изисква от **ИЗПЪЛНИТЕЛЯ** да изпълнява в срок и без отклонения съответните доставки съгласно Техническата спецификация на обществената поръчка.

**4.1.2.** Да извършва проверка във всеки момент от изпълнението на договора относно качество, количества, стадий на изпълнение, технически параметри, без това да пречи на оперативната дейност на **ИЗПЪЛНИТЕЛЯ.**

 **4.1.3.** Да прегледа доставените стоки и направи възражение за несъответствие със заявените видове и количества, придружителни документи и видими дефекти в момента на приемането им. При установяване на дефекти, които не биха могли да бъдат открити при обикновен оглед, **ВЪЗЛОЖИТЕЛЯТ** си запазва правото да извърши рекламация в гаранционния срок и да изиска възстановяване или замяна.

 **4.2. ВЪЗЛОЖИТЕЛЯТ** е длъжен:

 **4.2.1.** Да заплати на **ИЗПЪЛНИТЕЛЯ** възнаграждение в размер, при условия и в срокове съгласно настоящия договор.

 **4.2.2. ВЪЗЛОЖИТЕЛЯТ** се задължава да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна и изрично упомената от **ИЗПЪЛНИТЕЛЯ** като такава в представената от него оферта.

 **4.3. ИЗПЪЛНИТЕЛЯТ** има право:

 **4.3.1.** Да получи уговореното възнаграждение при условията и в сроковете, посочени в настоящия договор.

 **4.3.2.** Да иска от **ВЪЗЛОЖИТЕЛЯ** необходимото съдействие за осъществяване на доставките по договора, включително предоставяне на нужната информация и документи за изпълнение на договора.

 **4.4. ИЗПЪЛНИТЕЛЯТ** е длъжен:

 **4.4.1.** Да изпълни поръчката качествено в съответствие с предложеното в офертата му, включително техническото предложение, което е неразделна част от настоящия договор.

 **4.4.2.** Да подмени некачествената и увредена стока за своя сметка в срок до ………… (…………………………….) дни след изготвяне на констативен протокол от представители на двете страни.

**4.4.3.** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**V. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

 **5.1.** Заявяването на необходимите материали се извършва писмено от страна на **ВЪЗЛОЖИТЕЛЯ** и се изпраща на **ИЗПЪЛНИТЕЛЯ** чрез електронна поща или факс.

 Срокът за изпълнение започва да тече от момента на изпращане на заявката.

 **5.2.** Приемането на доставките на стоките по т. 1 се извършва от определени от страна на **ВЪЗЛОЖИТЕЛЯ** и **ИЗПЪЛНИТЕЛЯ** лица.

**5.3.** Приемането на стоките по настоящия договор се удостоверява с подписване от лицата по **т. 5.2.** на двустранен приемо-предавателен протокол.

**VI. НЕУСТОЙКИ**

 **6.1.** При забавяне на доставка, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5 % от стойността на забавената доставка за всеки ден забава, но не повече от 5 % от стойността на същата.

 **6.2.** Изплащането на неустойката не лишава изправната страна от правото да търси реално изпълнение и обезщетение за претърпени вреди.

**VII. НЕПРЕДВИДЕНИ ОБСТОЯТЕЛСТВА**

 **7.1.** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

 **7.2.** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

 **7. 3.** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 10 (десет) дни от настъпването на непреодолимата сила. При неуведомяване се дължи обезщетение за настъпилите от това вреди.

**VIII. ПРЕКАТЯВАНЕ НА ДОГОВОРА**

 **8.1.** Настоящият договор се прекратява:

 **8.1.1.** С изтичане на срока по т. 3.1.;

 **8.1.2.** По взаимно съгласие между страните, изразено в писмена форма;

 **8.1.3.** При виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;

 **8.1.4.** С окончателното му изпълнение;

 **8.1.5.** По реда на чл. 118 ЗОП;

 **8.2. ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ:**

 **8.2.1.** Забави изпълнението на някое от задълженията си по договора с повече от 5 работни дни;

 **8.2.2.** Не отстрани в разумен срок, определен от **ВЪЗЛОЖИТЕЛЯ,** констатирани недостатъци;

 **8.2.3.** Не изпълни точно някое от задълженията си по договора;

 **8.3. ВЪЗЛОЖИТЕЛЯТ** може да прекрати договора едностранно с 30-дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

**IХ. ЗАКЛЮЧИТЕЛНИ РАЗПОРЕДБИ**

 **9.1.** Изменение на сключен договор за обществена поръчка се допуска при условията на чл. 116 от Закона за обществените поръчки.

 **9.2.** Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ,** са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

 **9.3.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

 **9.4.** Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд на Република България.

 **9.5.** За всички неуредени в този договор въпроси се прилагат разпоредбите на действащото законодателство.

 **9.6.** Нито една от страните няма право да прехвърля правата и задълженията, произтичащи от този договор, на трета страна освен в случаите по чл. 43, ал. 7 ЗОП.

**Неразделна част от настоящия договор са:**

1. Техническа спецификация – Приложение № 1 към настоящия договор.
2. Ценово предложение – Приложение № 2 към настоящия договор.
3. Техническо предложение за изпълнение на поръчката – Приложение № 3 към настоящия договор .

4. Лица определени за предаване и приемане на изпълнението по Договора – Приложение № 4

 Настоящия договор се сключи в два еднообразни екземпляра – по един за всяка от страните.

**Страни по Договора**

**ВЪЗЛОЖИТЕЛ: ИЗПЪЛНИТЕЛ:**

**„Топлофикация- Сливен” ЕАД …………………………………..**

**Изп. Директор ………………. …………………………………...**

 **/инж. Кънчо Танев/ /…………………………/**

***Приложение № 4***

**Лица определени за предаване и приемане на изпълнението по Договора:**

При реда и условията на т. 5.2 от Договора за обществена поръчка с предмет: **«Доставка на електроматериали за нуждите на "Топлофикация – Сливен" ЕАД»,**

**ЗА ВЪЗЛОЖИТЕЛЯ:**

|  |  |  |  |  |
| --- | --- | --- | --- | --- |
| **№** | ***Име, фамилия*** | ***Длъжност*** | ***Телефон*** | ***Подпис*** |
| **1.** |  |  |  |  |
| **2.** |  |  |  |  |
| **3.** |  |  |  |  |

**ЗА ИЗПЪЛНИТЕЛЯ:**

|  |  |  |  |  |
| --- | --- | --- | --- | --- |
| **№** | ***Име, фамилия*** | ***Длъжност*** | ***Телефон*** | ***Подпис*** |
| **1.** |  |  |  |  |
| **2.** |  |  |  |  |
| **3.** |  |  |  |  |

**Страни по Договора:**

**ВЪЗЛОЖИТЕЛ: ИЗПЪЛНИТЕЛ:**

**"Топлофикация - Сливен" ЕАД …………………………………………….**

 **Изп. Директор: ………………..…… …………………………………………...**

 / инж. Кънчо Танев/ /…………………./